**TANANYAGCSOMAG ÁLTALÁNOS ISKOLA FELSŐ TAGOZATÁN OKTATÓ PEDAGÓGUSOK RÉSZÉRE (A klímaváltozás erdőkre gyakorolt hatása egyetemesen és az osztrák-magyar határtérségben)**

2. számú megbeszélés a felső tagozaton oktató pedagógusokkal a munkafüzet fő tartalmi felépítésének/struktúrájának tovább-bontása

**Időpontja: 2022. május 26. 14:00-15:00, online megbeszélés (Microsoft Teams)**

**Résztvevők:**


* Szentpéteriné Kovács Zsuzsanna – Fenyő Téri Általános Iskola - Sopron
* Kovácsné Zsolt Andrea – Bersek József Általános Iskola – Kőszeg


**Vas Megyei Önkormányzati Hivatal:**


* Bálint Anita projektkoordinátor
* Szabó Szabolcs szakmai projektmegvalósító

**EFFIX-Marketing Kft.:**

* Fleck Adrienn, projektmenedzser







**Összefoglaló a megbeszélésen elhangzottakról:**

**Témakörök:**

* a projekt során kialakításra kerülő tananyagcsomag borítójának grafikai terve,
* a tananyagcsomag fő vázlatpontjainak tovább-bontása.

**A felső tagozatos tananyagcsomag borítójának grafikai tervére tett javaslat elfogadásra került apró módosítási kérésekkel:**

* a projektlogó szerepeljen a borítólap jobb felső sarkában,
* a borítólapon a fekete részek kerüljenek átszínezésre (cím alatti rész és a jobb felső sarokban levő kettő darab lombkorona), de a szöveg olvashatóságának kárára ez ne legyen.

**A tananyagcsomagok fő témaköreinek alábontására tett javaslatok elfogadásra kerültek:**

* első témakör (klímaváltozás, klíma) szerepeljen a legkisebb hangsúllyal, mert ezek az ismeretek benne vannak a tantervben is, a tananyagcsomagban szereplő anyag feladata az legyen, hogy előhívja a már meglévő tudást,
* az erdő, mint természetes életközösség jelenik meg a tananyagban, de a gazdasági rész nem kap szerepet; így javaslatként elhangzott, hogy az erdőgazdálkodás kapjon nagyobb szerepet,
* maga a vázlatterv logikusan felépített,
* a tananyagcsomagban helyet kapó feladatok között:
  + legyenek kreatív feladatok (csináld meg, tapasztald meg, fogd meg, menj ki a helyszínre),
  + munkafüzet jellegű feladatok
* érzelmileg kell megfogni a gyerekeket.

Feladatok:

* EFFIX-Marketing Kft. javítja a borítótervet a kéréseknek megfelelően,
* EFFIX-Marketing Kft. megírja a tananyagcsomag szöveges részét ábrákkal képekkel együtt.

Következő megbeszélés tervezett időpontja: 2022. augusztus 20. – 2022. szeptember 1. között terjedő időszak.